**ИЗМЕНА КОНКУРСНЕ ДОКУМЕНТАЦИЈЕ БРОЈ 11/2018**

**ЈАВНА НАБАВКА:**

**НАБАВКА УСЛУГА – МОБИЛНА ТЕЛЕФОНИЈА**

**ГРАДСКЕ ОПШТИНЕ НОВИ БЕОГРАД**

(Број предмета јавне набавке: VII-404-1/2018-11)

У предмету јавне набавке услуга – мобилна телефонија за потребе Градске општине Нови Београд, број предмета VII-404-1/2018-11, Наручилац je дана 12.03.2018. године примио захтев за појашњење и измену Конкурсне документације:

ПИТАЊЕ:

Наручилац је конкурсном документацијиом предвидео да је један од критеријума на основу којих ће се вршити рангирање у случају да два или више понуђача имају исти број пондера, предвидео **ко први преда понуду**.

Члан 84 ЗЈН дефинише *одређивање критеријума,* па каже да *Елементи критеријума на основу којих наручилац додељује уговор морају бити описани и вредновани,* ***не смеју бити дискриминаторски и морају стајати у логичкој вези са предметом јавне набавке****.* Истим чланом је прописано да Наручилац одређује начин на основу ког ће доделити уговор у ситуацији када постоје две или више понуда са једнаким бројем пондера или истом понуђеном ценом.

Према томе, Наручилац је у обавези да и резервни критеријум за доделу уговора одреди у складу са чланом 84, односно исти мора бити у логичкој вези са предметом јавне набавке, и не сме бити дискриминаторски.

**ОДГОВОР НАРУЧИОЦА:**

На основу горе наведених захтева за појашњењем, **Наручилац мења конкурсну документацију (страна 12. Конкурсне документације) и то:**

**Мења се тачка 19. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ (страна 12. Конкурсне документације), тако што се бришу речи :**

 „У случају да су цене и даље индентичне, биће изабрана понуда понуђача који је први предао понуду наручиоцу“.

**Мења се тачка 20. КРИТЕРИЈУМ НА ОСНОВУ КОГА ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ИСТОМ ПОНУЂЕНОМ ЦЕНОМ, тако што се бришу речи:**

 „Критеријум на основу кога ће наручилац извршити доделу уговора у ситуацији када постоје две или више понуда са истом понуђеном ценом јесте рок плаћања, тј. као најповољнија биће изабрана понуда оног понуђача који је понудио дужи рок плаћања“.

**и додају се речи**:

“Уколико две или више понуда имају исту најнижу понуђену цену, наручилац ће уговор доделити понуђачу који буде извучен путем жреба.

 Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену.

 Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру биће додељен уговор.

 Понуђачима који не присуствују овом поступку наручилац ће доставити записник извлачења путем жреба.“

У осталом делу Конкурсна документација остаје неизмењена.

Измена Конкурсне документације биће објављена на Порталу УЈН и Сајту ГО Нови Београд дана 13.03.2018. године.

**Београд,**

**13.03.2018. године**

**Комисија за јавну набавку**

 Драган Драгојевић, с.р.